મનન વાયા, અમદાવાદ: બોલિંગ એટલે પેસ યા સ્પિન. સ્પિનમાં પણ લેગસ્પિન કે ઓફસ્પિન અને રાઉન્ડ ધ વિકેટ કે ઓવર ધ વિકેટ. દોઢ સદીથી રૂઢ થયેલા ક્રિકેટના આ નિયમોમાં શનિવારે એક મહત્વની ઘટના બની હતી. કોલકાતા ખાતે બંગાળ અને ઉ.પ્ર.ની ટીમ વચ્ચે રમાઈ રહેલ અન્ડર 23 મેચના ત્રીજા દિવસે ઉ.પ્ર.ના ડાબોડી ઓફસ્પિનર શિવા સિંહે એક એવો બોલ નાંખ્યો કે હરીફ ટીમના બેટ્સમેન તો ઠીક, અમ્પાયર અને દર્શકો પણ સ્તબ્ધ થઈ ગયા. શિવાનો આ બોલ અમ્પાયરે તત્કાળ તો ડેડ બોલ જાહેર કર્યો છે, પરંતુ શિવાની એ બોલિંગ એક્શને સમગ્ર ક્રિકેટવર્લ્ડમાં ચર્ચાનો નવો માહોલ ઊભો કરી દીધો છે.